પાંચ મિત્રોનું ગ્રૂપ – ગોપાલ (અજય દેવગણ), માધવ (અરશદ વારસી), લકી (તુષાર કપૂર), લક્ષ્મણ (શ્રેયસ) અને લક્ષ્મણ (કૃણાલ) અનાથ છે, જે ઉટીના શેઠ જમનાદાસ અનાથાલયમાં ઉછર્યા છે. અનાથ આશ્રમના ગુરુના મૃત્યુ બાદ તેઓ ફરી એ જ અનાથાલયમાં પહોંચે છે અને ત્યાં તેમને જાણવા મળે છે કે, વાસુ રેડ્ડી નામનો કોઈ બિલ્ડર (પ્રકાશ રાજ) અને તેનો સાથીદાર નિખિલ (નીલ) એ આશ્રમ અને તેની સાથેના કર્નલ ચૌહાણ (સચિન કેલકર)ના પ્લોટને પચાવવા માગે છે. જોકે તેમને અહેસાસ થાય છે કે, તેમની ગેરહાજરીમાં કેટલાક ફ્રેન્ડલી ભૂત ત્યાં રહેવા લાગે છે અને અન્ના મેથ્યુ (તબૂ), જે આત્માઓ સાથે વાત કરી શકે છે, તે આ યુવકોની ગાઇડનું કામ કરે છે.